Justiits- ja Digiministeerium Teie 07.03.2025 nr 8-1/2321-1

info@justdigi.ee

elena.reilent@justdigi.ee Meie 03.04.2025 nr 4/63

**Arvamuse esitamine ehitusseadustiku,**

**ehitusseadustiku ja planeerimisseaduse**

**rakendamise seaduse ning riigilõivuseaduse**

**muutmise seaduse eelnõu kohta**

Lugupeetud Liisa-Ly Pakosta!

Eesti Kaubandus-Tööstuskoda (edaspidi: Kaubanduskoda) tänab Justiits- ja Digiministeeriumit võimaluse eest avaldada arvamust ehitusseadustiku, ehitusseadustiku ja planeerimisseaduse rakendamise seaduse ning riigilõivuseaduse muutmise seaduse eelnõu kohta, millega võetakse Eesti õigusesse üle gigabititaristu määrus. Oleme eelnõuga tutvunud ning järgnevalt esitame Kaubanduskoja kommentaarid:

1. **Juurdepääsu tagamine riigi või kohaliku omavalitsuse ehitisele**

Eelnõu § 1 p 13 kohaselt lisatakse ehitusseadustiku uus paragrahv § 822, millega antakse sideettevõtjatele õigus juurde pääseda riigi ja kohaliku omavalitsuse üksuse omandis olevale ehitisele. Plaanitav ehitusseadustiku § 822 lg 5 sätestab, et „Riik või kohaliku omavalitsuse üksus võib keelduda juurdepääsupunkti paigaldamise õiguse andmisest, kui: 1) ehitis ei sobi tehniliselt või arhitektuurilt juurdepääsupunkti paigaldamiseks; 2) see ohustab inimese elu või tervist; 3) tegemist on käesoleva seadustiku § 62 lõike 2 punktides 1 ja 2 nimetatud hoonega; 4) see ohustab riigi julgeolekut”.

Juhime tähelepanu, et Euroopa Liidu määruse (EL) 2024/13091 ehk gigabititaristu määruse artikkel 3 lõige 1 sätestab, et “Võrguoperaatorid ja avaliku sektori asutused, kelle omandis või kontrolli all on füüsiline taristu, **rahuldavad operaatori kirjaliku taotluse korral kõik põhjendatud taotlused**, mis käsitlevad juurdepääsu sellele füüsilisele taristule õiglastel ja mõistlikel tingimustel, sealhulgas hinda, et võtta kasutusele väga suure läbilaskevõimega võrkude elemendid või seotud vahendeid”.

Eeltulenevat arvestades sätestab määrus, et kõik kirjalikud taotlused tuleb põhjendatud juhul rahuldada, kuid käesolev eelnõu rõhutab liialt võimalusele keelduda õiguse andmisest. Leiame, et eelnõu § 1 p-s 13 sätestatud ehitusseadustiku § 822 lg 5 tuleks ümber sõnastada.

Teeme ettepaneku sõnastada ehitusseadustiku § 822 lg 5 järgnevalt: „Riik või kohaliku omavalitsuse üksus võib keelduda juurdepääsupunkti paigaldamise õiguse andmisest **üksnes siis** kui: 1) ehitis ei sobi tehniliselt või arhitektuurilt juurdepääsupunkti paigaldamiseks; 2) see ohustab inimese elu või tervist; 3) tegemist on käesoleva seadustiku § 62 lõike 2 punktides 1 ja 2 nimetatud hoonega; 4) see ohustab riigi julgeolekut”.

Lugupidamisega

/allkirjastatud digitaalselt/

Mait Palts

Eesti Kaubandus-Tööstuskoja peadirektor

Ireen Tarto

Ireen.tarto@koda.ee